**Београдска култура - БеоКул ГрадскаТура**

Пројекат Београдска култура – Бео Кул Градска Тура се већ осам година заредом реализује у сарадњи са београдским средњим школама. Ученици ће својим вршњацима држати предавања о споменицима културе на подручју просторне културно-историјске целине „Подручје Кнез Михаилове улице“, а стручни сарадници Завода ће говорити о делатности Завода, културном наслеђу у ширем смислу и његовој подели на споменике културе, просторне културно-историјске целине, археолошка налазишта и знаменита места. Циљ пројекта је да средњошколци разумеју шта је културно наслеђе и да на тај начин међу својим вршњацима подижу свест о потреби његовог очувања. Нису потребна додатна средства.

***Време реализације***: септембар 2021 – јуни 2022;

***Динамика реализације:*** посета школама на месечном нивоу у току трајања школске године.

**Чланови тима:** Бојана Ибрајтер Газибара, Ксенија Ћирић

**Кућа Богдана Несторовића – утврђивање за културно добро**

Стамбени објекат типа градске виле у Улици кнеза Милоша бр.97 у Београду подигнут је у духу романтичарске архитектуре у периоду између два светска рата. Пројекат ове виле, за потребе сопствене породице урадио је познати архитекта Богдан Несторовић.

Изградња градске виле у овом делу улице следила је урбанистички правац зачет још у време владавине кнеза Милоша, а развијан почетком 20. века. Све до Другог светског рата једнопородичне куће за становање представљале су претежну изградњу уличног потеза од Немањине улице према данашњем Мостару. Претежно академске у обликовању, оне су се смењивале са стамбеним вишеспратницама грађених 30-тих година 20. века у стилу модернизма.

Вредност предметног објекта сагледава се кроз значај виле у формирању овог веома значајног градског потеза, и у доследном праћењу једног урбанистичког концепта који мора да се сачува као сведочанство архитектонско-урбанистичког развоја Београда, афирмисањем његове културно-историјске, архитектонско-урбанистичке и амбијенталне вредности. Занатска вредност, стилска раритетност и јединственост истичу ову кућу која чини значајан акценат у амбијенту улице и доприноси вредности просторно културно-историјске целине „Подручје уз Улицу кнеза Милоша“

|  |  |  |  |  |  |
| --- | --- | --- | --- | --- | --- |
| **Наслов** | | | | | |
| 1. Средства Секретаријат за културу | | | | | |
| Бр. | активност | објашњење | извршење | екон. клас. | бруто износ |
| 1. | Истраживање | Увид у стање на терену, рад у архиву, библиотекама | Спољна сарадња |  | 50.000,00 |
| 2. | Анализа и валоризација | Систематизовање, обрада и анализа прикупљеног материјала са терена и из других институција | Стручни сарадници Завода |  | / |
|  | **УКУПНО 1** |  | **50.000,00** | | |
| 2. Сопствена средства | | | | | |
| Бр. | активност | објашњење | извршење | екон. клас. | бруто износ |
| 1. | Материјални трошкови истраживања | Трошкови скенирања документације у архивима и музејима и др**.** | Услуга скенирања | 423191 | 5.000,00 |
| 2. | Израда фото-документације | Израда фотографија 13х18 | Услуга израде фотографија | 423191 | 10.000,00 |
| 3. | Јавно оглашавање | Трошкови оглашавања у Службеном гласнику РС | Услуга оглашавања | 423432 | 10.000,00 |
| 4. | Имовинско-правна документација и геодетске подлоге | Трошкови такси РГЗ | Услуга такси | 423191 | 10.000,00 |
| **УКУПНО 2** | | | | | **35.000,00** |
| **УКУПНО 1+2** | | | | | **85.000,00** |

***Време реализације:*** март-октобар 2022. године;

***Динамика реализације***: март-октобар: рад на терену, припремање документације, рад у архиву, израда документације, обрада прикупљеног материјала и завршетак елабората

***Извор финансирања:*** Секретаријат за културу, сопствена средства

**Чланови тима:** Бојана Ибрајтер Газибара, Јефимија Парежанин, Снежана Неговановић